LT
2023 2 20
Europos Sąjungos oficialusis leidinys
C 63/35
Rezoliucinė dalis 1.
Atmesti ieškinį. 2.
Patenkinti Bazinių skaitmeninių technologijų bendrosios įmonės priešieškinį. 3.
Įpareigoti Green Power Technologies, SL sumokėti Bazinių skaitmeninių technologijų bendrajai įmonei 204 302,13 euro, kaip pastaroji reikalavo priešieškinyje. 4.
Priteisti iš Green Power Technologies bylinėjimosi išlaidas.
(1)
OL C 371, 2020 11 3.
2022 m. gruodžio 14 d.
Bendrojo Teismo sprendimas byloje Jinan Meide Casting ir kt. / Komisija (Byla T-687/20) (1) (Dempingas – Kinijos kilmės kaliojo ketaus vamzdžių arba vamzdelių jungiamųjų detalių su sriegiais importas – Galutinio kompensacinio muito nustatymas iš naujo – Teisinis saugumas – Teisėti lūkesčiai – Negaliojimas atgal – Reglamento (EB) Nr. 1225/2009 10 straipsnis (dabar – Reglamento (ES) 2016/1036 10 straipsnis) – Proporcingumas – Importo registracija – Reglamento Nr.
1225/2009 14 straipsnio 5 dalis (dabar – Reglamento 2016/1036 14 straipsnio 5 dalis)) (2023/C 63/43) Proceso kalba: anglų Šalys Ieškovės: Jinan Meide Casting Co. Ltd (Dzinanas, Kinija) ir 10 kitų ieškovių, kurių pavadinimai nurodyti sprendimo priede, atstovaujamos advokatų R. Antonini, E. Monard ir B. Maniatis Atsakovė: Europos Komisija, atstovaujama K. Blanck ir G. Luengo
Dalykas SESV 263straipsniu grindžiamu ieškiniu ieškovės prašo panaikinti 2020 m. rugpjūčio 19 d Komisijos įgyvendinimo reglamentą (ES) 2020/1210, kuriuo, atsižvelgiant į Bendrojo Teismo sprendimą byloje T 650/17, importuojamoms Kinijos Liaudies Respublikos kilmės bendrovės „Jinan Meide Castings Co., Ltd“ pagamintoms kaliojo ketaus ir rutulinio grafitinio ketaus vamzdžių arba vamzdelių jungiamosioms detalėms su sriegiais, iš naujo nustatomas galutinis antidempingo muitas (OL L 274, 2020, p. 20).
Rezoliucinė dalis 1.
Atmesti ieškinį. 2.
Priteisti iš Jinan Meide Casting Co. Ltd ir 10 kitų ieškovių, kurių pavadinimai nurodyti sprendimo priede, bylinėjimosi išlaidas.
(1)
OL C 19, 2021 1 18.